19. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 30991 της 16 Ιαν./31 Μαρτ. 1959 Περί μεταβιβάσεως αρμοδιοτήτων επί της Γενικής Γραμματείας Αθλητισμού. Έχοντες υπ' όψιν τας διατάξεις του άρθρ. 9 του Νόμ. 3925/1959 «περί Υπουργείων και των Οργανισμών των Δημοσίων Πολιτικών Υπηρεσιών», αποφασίζομεν : Μεταβιβάζομεν εις τον Υφυπουργόν παρά τω Υπουργείω Προεδρίας Κυβερνήσεως την άσκησιν των κατά τους κειμένους νόμους αρμοδιοτήτων ημών των αναφερομένων εις την Γενικήν Γραμματείαν Αθλητισμού. Η παρούσα δημοσιευθήτω δια της Εφημερίδος της Κυβερνήσεως. 